Buntús Cainte

Sraith teilifíse, sraith leabhar agus sraith ceirnín is ea Buntús Cainte () a cuireadh amach sna 1960idí i bPoblacht na hÉireann le cabhair a thabhairt do dhaoine Gaeilge labhartha a fhoghlaim. Deirtear go bhfuil Buntús Cainte ar an gcúrsa Gaeilge is mó cáil riamh agus éileamh leanúnach ar an tsraith leabhar i gcónaí.

 An tsraith theilifíse 

Ba é sagart Proinsiasach, Colmán Ó hUallacháin, a rinne na pleannana don tsraith theilifíse. Bhí an tsraith dírithe go speisialta ar dhaoine gan Ghaeilge agus ar dhaoine le cúpla focal. 

Craoladh an chéad clár ar RTÉ ar an 25ú Meán Fómhair 1967, agus craoladh clár nua go laethúil as sin amach, ó 1967 go 1969. Mar aon le sin, craoladh clár achoimre gach Domhnach freisin. 

Labhair na láithreoirí Béarla agus Gaeilge don lucht féachana. Múineadh frásaí simplí trí pictiúirí ghrinn le fotheidil Ghaeilge a thaispeáint, agus bíodh comhrá i nGaeilge ag na láithreoirí ag deireadh gach cláir. Bhí gach clár 5 nóiméad ar fhad.

 Láithreoirí 

 Máire O’Neill
 Aileen Geoghegan
 Seamus Óg Ó Tuama
 Ruth Buchanan
 Donal Cox
 Bernadette Ní Ghallchóir

 An tsraith leabhar 

D'fhoilsigh an Roinn Oideachais ábhair na gceachtanna i leabhar chun breis tacaíochta a thabhairt do lucht féachana na sraithe teilifíse. Chuir Gael Linn taifead agus téipeanna fuaime ar fáil freisin. 

Bhí an-éileamh ar an gcéad leabhar, agus faoi mhí na Samhna 1967, bhí 218,000 cóip díolta. San iomlán, foilsíodh trí leabhair le ceachtanna ón gclár (an chéad agus an dara leabhar i 1967, agus an tríú leabhar i 1968). Tugtar an t-ainm Buntús Cainte ar an tsraith leabhar seo freisin.Buntús Cainte (le Tomás Ó Domhnalláin agus William Bolger), An Gúm, Foras na Gaeilge, Baile Átha Cliath 1, Éire 

Ba é Tomás Ó Domhnalláin a scríobh agus a rinne na pleananna do na trí leabhair, agus ba é William Bolger a mhaisigh iad le pictiúir. 

Tá athchló déanta ar na leabhair uilig ar a laghad seacht n-uaire go dtí seo. Ar dtús, ba le Rialtais na hÉireann an cóipcheart, ach anois is le Foras na Gaeilge é. 

Tá na trí leabhair ar fáil fós agus dlúthdhioscaí fuaime ar fáil leo anois freisin.

 Tagairtí 

Catagóir:Cláir theilifíse
Catagóir:Cláir RTÉ
Catagóir:Cláir theilifíse i nGaeilge
Catagóir:Cláir oideachais
Catagóir:Cláir Teilifíse Éireannacha
Catagóir:Foghlaim na Gaeilge
Catagóir:Leabhair Ghaeilge
Catagóir:Leabhair a foilsíodh in 1967
Catagóir:Leabhair a foilsíodh sna 1960idí